

**ΑΠΟΣΠΑΣΜΑ ΠΡΑΚΤΙΚΟΥ 2/2018**

**Αριθ. Απόφασης: 3/2018** *ΑΔΑ* 6Λ7ΡΩΨΑ-ΓΗ7

**ΘΕΜΑ:«** **Υποβολή Πρότασης «Δημιουργία Προσβάσιμων Θαλάσσιων Προορισμών**

**στο Δήμο Αρταίων» στα πλαίσια της πρόκλησης α/α ΟΠΣ:2309/27-11-**

**2017 του Επιχειρησιακού Προγράμματος ‘Ανταγωνιστικότητα**

**Επιχειρηματικότητα και Καινοτομία’»**

Στην Άρτα σήμερα την δωδεκάτη (12η) του μηνός Ιανουαρίου του έτους 2018 ημέρα Παρασκευή και ώρα 14.00, το Δημοτικό Συμβούλιο του Δήμου Αρταίων συνήλθε σε έκτακτη δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 1158/12-1-2018 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Μπαλάγκας Γεώργιος 4. Παπάζογλου Χαράλαμπος 5. Τράμπας Κωνσταντίνος 6. Πανέτας Γεώργιος 7. Χαρακλιάς Κων/νος 8. Καραγεώργος Γεώργιος 9. Ζέρβας Κων/νος 10. Σιαφάκας Χριστόφορος 11. Λιόντος Νικόλαος 12. Κουτρούμπα Άννα-Μαρία 13. Σφήκας Δημήτριος 14. Κοτσαρίνης Μιχαήλ 15. Μιλτιάδους Γεώργιος 16. Λιλής Γεώργιος 17. Βλάχος Μιχαήλ | 1. Γραμματικού-Παπατσίμπα Θεανώ 2. Στασινός Παύλος 3. Παπαμιχαήλ Κων/νος 4. Κοσμάς Ηλίας 5. Ντέμσια Αικατερίνη 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Ζυγουβέλης Παναγιώτης 9. Κατσαντούλα Αναστασία 10. Νταλάκας Δημήτριος 11. Βλάρας Γρηγόριος 12. Κιτσαντά Ευαγγελίτσα 13. Παπακίτσος Στέφανος 14. Ξυλογιάννης Άγγελος 15. Παπαιωάννου Κωνσταντίνος 16. Πετανίτης Δημήτριος |

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο απεφάνθη για το κατεπείγον της συνεδρίασης.

Ο Πρόεδρος κήρυξε την έναρξη της συνεδρίασης και εισηγούμενος το μοναδικό θέμα της ημερήσιας διάταξης «Υποβολή Πρότασης «Δημιουργία Προσβάσιμων Θαλάσσιων Προορισμών στο Δήμο Αρταίων» στα πλαίσια της πρόκλησης α/α ΟΠΣ:2309/27-11-2017 του Επιχειρησιακού Προγράμματος ‘Ανταγωνιστικότητα Επιχειρηματικότητα και Καινοτομία’» έδωσε το λόγο στον κ. Δήμαρχο ο οποίος παίρνοντας το λόγο είπε:

Στα πλαίσια της πρόσκλησης με κωδ. 075/27-11-2017 και α/α ΟΠΣ:2309 με τίτλο «Δημιουργία Ολοκληρωμένων Τουριστικών Προσβάσιμων Θαλάσσιων Προορισμών» στα πλαίσια του Άξονα Προτεραιότητας 03 «Ανάπτυξη μηχανισμών στήριξης της επιχειρηματικότητας» του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία», ο οποίος συγχρηματοδοτείται από το Ευρωπαϊκό Ταμείο Περιφερειακής Ανάπτυξης, εισηγούμαστε την υποβολή πρότασης για τη «Δημιουργία Προσβάσιμων Θαλάσσιων Προορισμών στο Δήμο Αρταίων».

Στα πλαίσια της παρούσας δύναται να αξιοποιηθούν οι αναπτυξιακές προοπτικές του πλούσιου παραλιακού μετώπου της χώρας, θέτοντας ως στόχο τη ανάπτυξη του τουρισμού ειδικών απαιτήσεων στις παραθαλάσσιες περιοχές και την προσέλκυση επισκεπτών ατόμων με αναπηρίες και άλλων κατηγοριών εμποδιζόμενων ατόμων. Κάθε δυνητικός δικαιούχος δύναται να υποβάλει μια και μοναδική αίτηση χρηματοδότησης και στα όρια της εδαφικής του εμβέλειας να προτείνει την υλοποίηση παρεμβάσεων σε μέχρι τέσσερις (4) διαφορετικές περιοχές παρέμβασης / παραλίες. Ο μέγιστος επιτρεπόμενος προϋπολογισμός για κάθε σημείο παρέμβασης / παραλία δε δύναται να ξεπερνά το ποσό των 60.000,00 ευρώ. Οι επιλέξιμες δαπάνες περιλαμβάνουν τη δημιουργία κατάλληλων ελαφρών, μη μόνιμων υποδομών (εγκαταστάσεων και προσβάσεων) στον ευρύτερο χώρων των παραλιών κολύμβησης, όσο και στο χώρο κολύμβησης, για την εξυπηρέτηση ΑμΕΑ και άλλων κατηγοριών ατόμων με κινητικά προβλήματα, σύμφωνα με τις ισχύουσες προδιαγραφές σχεδιασμού και κατασκευής.

Ο Δήμος Αρταίων προτίθεται να υποβάλει πρόταση για παρεμβάσεις σε έως τέσσερις (4) παραλίες της Δημοτικής Ενότητας Αμβρακικού, με μέγιστο προϋπολογισμό 240.000,00 €.

Εισηγούμαστε:

α) την υποβολή της πρότασης έργου, με τίτλο «Δημιουργία Προσβάσιμων Θαλάσσιων Προορισμών στο Δήμο Αρταίων», η οποία εμπίπτει στη Δράση 03-6c-3.5-13 “Δημιουργία Ολοκληρωμένων Τουριστικών Προσβάσιμων Θαλάσσιων Προορισμών”

β) Την έγκριση μελέτης για τη «Δημιουργία Προσβάσιμων Θαλάσσιων Προορισμών στο Δήμο Αρταίων»

γ) Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την υποβολή της πρότασης «Δημιουργία Προσβάσιμων Θαλάσσιων Προορισμών στο Δήμο Αρταίων» στα πλαίσια της πρόκλησης α/α ΟΠΣ:2309/27-11-2017 του Επιχειρησιακού Προγράμματος ‘Ανταγωνιστικότητα Επιχειρηματικότητα και Καινοτομία’ σύμφωνα με τα όσα περιγράφονται στο εισηγητικό μέρος της παρούσας.

Β.- Την έγκριση μελέτης για τη «Δημιουργία Προσβάσιμων Θαλάσσιων Προορισμών στο Δήμο Αρταίων»

Γ.- Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά με την ένταξη του έργου.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 3/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

ΑΚΡΙΒΕΣ ΑΝΤΙΓΡΑΦΟ

Άρτα αυθημερόν

Ο Υπεύθυνος Γραφείου

Θόδωρος Ντέμσιας